LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO

2010 M. LAPKRIČIO 15 D. ĮSAKYMO Nr. D1-917

„DĖL FINANSAVIMO SKYRIMO PROJEKTAMS PAGAL

2007–2013 M. SANGLAUDOS SKATINIMO VEIKSMŲ PROGRAMOS PRIEMONĘ

Nr. VP3-3.1-AM-01-V „VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA“ PAKEITIMO

2010 m. gruodžio 29 d. Nr. D1-1052

Vilnius

P a k e i č i u Lietuvos Respublikos aplinkos ministro 2010 m. lapkričio 15 d. įsakymą Nr. D1-917 „Dėl finansavimo skyrimo projektams pagal 2007–2013 m. Sanglaudos skatinimo veiksmų programos priemonę Nr. VP3-3.1-AM-01-V „Vandens tiekimo ir nuotekų tvarkymo sistemų renovavimas ir plėtra“ (Žin., 2010, Nr. 136-6955) ir išdėstau jį nauja redakcija:

„LIETUVOS RESPUBLIKOS APLINKOS MINISTRAS

ĮSAKYMAS

DĖL FINANSAVIMO SKYRIMO PROJEKTAMS PAGAL
2007–2013 M. SANGLAUDOS SKATINIMO VEIKSMŲ PROGRAMOS
PRIEMONĘ Nr. VP3-3.1-AM-01-V „VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA“

Vadovaudamasis Atsakomybės ir funkcijų pasiskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklių, patvirtintų Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637), 10.5 punktu, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132; 2009, Nr. 131-5682), 101 punktu, VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2008 m. liepos 29 d. įsakymu Nr. D1-401 (Žin., 2008, Nr. 99-3835; 2010, Nr. 36-1741), 92 punktu, Priemonės Nr. VP3-3.1-AM-01-V „Vandens tiekimo ir nuotekų tvarkymo sistemų renovavimas ir plėtra“ valstybės projektų sąrašu Nr. 02, patvirtintu Lietuvos Respublikos aplinkos ministro 2010 m. vasario 1 d. įsakymu Nr. D1-90 (Žin., 2010, Nr. 17-806), ir atsižvelgdamas į Lietuvos Respublikos aplinkos ministerijos Aplinkos projektų valdymo agentūros 2010 m. spalio 1 d. projektų tinkamumo finansuoti vertinimo ataskaitą Nr. 2 ir Nr. 3,

s k i r i u finansavimą pagal Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.1-AM-01-V priemonę „Vandens tiekimo ir nuotekų tvarkymo sistemų renovavimas ir plėtra“ projektams įgyvendinti iš Europos Sąjungos fondų aplinkosaugai administravimo programos (programos kodas 01 01) 65 280 285,38 Lt (šešiasdešimt penki milijonai du šimtai aštuoniasdešimt tūkstančių du šimtai aštuoniasdešimt penki litai 38 ct):

Projekto Nr.	Projekto vykdytojas	Projekto pavadinimas	Finansavimo suma, Lt (programos kodas 01 01)	ES Sanglaudos fondo lėšų suma, Lt (programos kodas 01 101)	Bendrojo finansavimo lėšų suma, Lt (programos kodas 01 201)	Pastabos
VP3-3.1-AM-01-V-02-054	UAB „Molėtų vanduo“	Nuotekų valymo įrenginių rekonstrukcija Molėtų rajone (Naujasodyje, Giedraičiuose)	1 776 500,00	1 589 500,00	187 000,00
VP3-3.1-AM-01-V-02-059	UAB „Anykščių vandenys“	Vandentiekio ir nuotekų tinklų plėtra Anykščių rajone (Anykščiuose, Vėjališkyje, Ažuožeriuose, Svėdasuose)	6 525 178,55	5 838 317,65	686 860,90
VP3-3.1-AM-01-V-02-051	UAB „Jurbarko vandenys“	Vandens tiekimo ir nuotekų tvarkymo infrastruktūros renovavimas ir plėtra Jurbarko rajone (Smalininkuose, Viešvilėje, Seredžiuje, Klausučiuose, Jurbarke)	16 768 782,62	15 003 647,61	1 765 135,01
VP3-3.1-AM-01-V-02-052	UAB „Kelmės vanduo“	Vandens tiekimo ir nuotekų tvarkymo infrastruktūros plėtra Kelmės rajone (Užventyje, Kelmėje)	8 217 100,85	7 352 142,87	864 957,98	Vyriausybės sprendimas dėl EIB paskolos suteikimo turi būti priimtas ne vėliau kaip per 3 mėnesius nuo projekto finansavimo ir administravimo sutarties pasirašymo.
VP3-3.1-AM-01-V-02-049	UAB „Šakių vandenys“	Vandens tiekimo ir nuotekų tvarkymo infrastruktūros plėtra Šakių rajone (Kriūkiuose, Joginiškiuose, Plokščiuose, Kiduliuose, Kaimelyje, Šiaudinėje, Judriuose, Griškabūdyje, Bliuviškiuose, Patašinėje, Lekėčiuose)	25 299 981,44	22 636 825,50	2 663 155,94
VP3-3.1-AM-01-V-02-068	UAB „Krekenavos komunalinis ūkis“	Vandens tiekimo ir nuotekų tvarkymo infrastruktūros plėtra Panevėžio rajone (Krekenavoje, Švenčiuliškiuose)	6 692 741,92	5 988 242,77	704 499,15
Iš viso:	65 280 285,38	58 408 676,40	6 871 608,98

“

Aplinkos ministras	Gediminas Kazlauskas